
	      Алматы шаары




Айыл чарба продукцияларын жана азык-түлүктөрдү тездетилген темир жол жана мультимодалдык ташууларды ишке ашыруу боюнча Евразия экономикалык бирлигине мүчө мамлекеттердин «Евразиялык агроэкспресс» биргелешкен долбоорун ишке ашыруунун жүрүшү  жөнүндө 

Евразия экономикалык комиссиясынын айыл чарба продукцияларын жана азык-түлүктөрдү тездетилген темир жол жана мультимодалдык ташууларды ишке ашыруу боюнча Евразия экономикалык бирлигине мүчө мамлекеттердин «Евразиялык агроэкспресс» биргелешкен долбоорун (мындан ары – биргелешкен долбоор) ишке ашыруунун жүрүшү жөнүндө баяндамасын эске алып: 
1. Евразия экономикалык комиссиясынын Түркмөнстан, Иран Ислам Республикасы, Бириккен Араб Эмираттары жана Индия Республикасы багытында «Түндүк – Түштүк» эл аралык транспорттук коридору боюнча жүргүзүлүүчү ташууларды биргелешкен долбоорго киргизүү боюнча сунушу колдоого алынсын.
2. Евразия экономикалык бирлигине мүчө мамлекеттердин айыл чарба продукцияларын жана азык-түлүктөрүн Азия багытында үзгүлтүксүз экспорттук жеткирүүлөрдү өнүктүрүү максатында Евразия экономикалык комиссиясы Евразия экономикалык бирлигине кызыкдар мамлекеттердин ыйгарым укуктуу органдары менен биргелешкен долбоордун алкагында ташууларды жүзөгө ашырууда чектөө чараларын четтетүү жана бажы жана башка административдик жол-жоболорду оптималдаштыруу боюнча Кытай Эл Республикасы менен макулдашууларга жетишүү маселесин иштеп чыксын.
3. Евразия экономикалык комиссиясы 2024-жылдын I кварталында биргелешкен долбоорду жана ушул тескемени ишке ашыруунун жүрүшү жөнүндө Евразия өкмөттөр аралык кеңешине маалымат берсин.
4. Бул тескеме кабыл алынган күндөн тартып күчүнө кирет.

